Twee beseer na hulle glo van trein gegooi wordTwee mans is beseer, waarvan een ernstig, nadat hulle glo Woensdagaand laat van ŉ bewegende trein gegooi is tussen Mayfair-stasie en Florida-stasie in Johannesburg. ŉ Woordvoerder van Netcare911, Jeffrey Wicks, sê ŉ groep mans het glo die trein se deure oopgedwing en die twee mans uitgestoot. Een van die mans het ernstige kopbeserings opgedoen en is in ŉ ernstige toestand na die Charlotte Maxeke-hospitaal vervoer vir verdere behandeling. Die ander man is ook beseer. Die polisie ondersoek die saak.